**Tanulmány címe**

Első szerző neve, *tudományos fokozata, beosztása, munkahely neve, email*

Második szerző neve, *tudományos fokozata, beosztása, munkahely neve, email*

*Ez a tájékoztató segíti szerzőinket a kézirat végleges változatának elkészítésében. Egyrészt információkat tartalmaz a tanulmányokkal szembeni elvárásokról, másrészt mintául szolgál a végleges formátumhoz. Betűméret: 11-es, dőlten szedett Times New Roman.*

*A kéziratoktól elvárt formai követelmények nagyon egyszerűek, ezeket viszont kérjük, maradéktalanul tartsák be, hogy megkönnyítsék a későbbi szerkesztői-tördelői munkát. A kézirat elejére kb. 10-15 sorban (1000-2000 karakter között) rövid összefoglalót kérünk a tanulmányról magyar nyelven. A konferenciára való jelentkezéshez kérjük egy magyar nyelvű összefoglaló (absztrakt) megírását, amely tartalmazza a tanulmány címét, szerző(k) nevét, a magyar nyelvű összefoglalót és a tanulmány kulcsszavait. Az összefoglaló javasolt szerkezete: a tanulmány célja, a vonatkozó irodalom, kutatási módszer, eredmények.*

*Kulcsszavak: ide kerül a tanulmányt leíró 3-4 kulcsszó*

**Köszönetnyilvánítás**: Amennyiben a kutatás lebonyolítását vagy a publikációt valamely projekt támogatja, azt ide írhatják magyarul.

**Title**

*Ez a rész az angol nyelvű absztrakt helye. Kérjük, hogy az első oldalon csak a magyar és angol nyelven leírt kézirat cím, szerzők neve és adatai, absztrakt, kulcsszavak és köszönetnyilvánítás szerepeljenek. Az oldal alján oldaltörést alkalmazzanak. Kérjük, hogy az 1 oldal terjedelmet ne lépje át a cím, szerző(k), absztrakt, kulcsszavak, köszönetnyilvánítás magyar és angol verziói.*

*A lementett dokumentum fájlneve nem tartalmazhat utalást a szerző nevére. A fájlnév a tanulmány címének rövidítése legyen. Betűméret: 11-es, dőlten szedett Times New Roman.*

*Keywords: 3-4 keywords*

**Acknowledgements:** Amennyiben a kutatás lebonyolítását vagy a publikációt valamely projekt támogatja, azt ide írhatják angolul.

**1. Bevezetés**

Az Egyesület a Marketing Oktatásért és Kutatásért 21. Országos Konferenciája alkalmából az absztraktok nyomtatásban, a teljes közlemények pedig elektronikus formában kerülnek kiadásra. A *tanulmányok terjedelme* 6-10 oldal. Az alábbiakban a tanulmányok megjelentetésének forgatókönyvét, valamint a leadandó kéziratokra vonatkozó, az egységes megjelenést szolgáló irányelveket ismertetjük.

Az anonimitás érdekében kérjük, ügyeljen arra, hogy a kézirat ne tartalmazzon olyan információkat, melyek alapján a szerző(k) beazonosítható(ak). A végleges (lektorálás utáni változatban) kérjük a tanulmány elején valamennyi szerzői adatait adja meg az 1. oldalon megadott formában. Ehhez a honlapon új formai útmutatót fogunk feltölteni.

**2. Forgatókönyv**

A tanulmányok beküldési határideje: *2015. május 31*. A határidő lejárta után tanulmány beküldésére nincs lehetőség. Amennyiben a szerző nem tölt fel tanulmányt, jelentkezése automatikusan látogató státuszba kerül. A tanulmányok beérkezését követően a megjelenés forgatókönyve az alábbiak szerint alakul:

1. A kéziratokat lektorálásra küldjük, amellyel párhuzamosan a szerkesztők is átnézik a beérkezett kéziratokat.
2. A tanulmány megjelenéséről a lektori vélemények alapján a szerkesztők döntenek.
3. A szerzőknek – a lektori véleménytől függően – lehetőséget biztosítunk a tanulmány módosítására 2015. július 12-ig.
4. A tanulmányokat a lektorálást követően újra fel kell tölteni a szerző(k) nevének és adatai megadása céljából 2015. július 12-ig.

**3. Formai elvárások**

A kéziratokkal szembeni formai elvárások minimálisak, ám ezeket kérjük, maradéktalanul tartsák be a szerkesztői-tördelői munka megkönnyítése érdekében. Jelen tájékoztató formai jegyei követik az elvárt formátumot.

*3.1. Alapvető formai elvárások*

* *Dokumentum formátuma*: „.doc”, vagy „.docx” kiterjesztésű file.
* *Oldalbeállítás, betűtípus, sorköz*: A/4-es oldal, 2,5-es margók, Times New Roman, 12-es betűméret, szimpla sorköz, sorkizárt.
* *Térköz*: Térközt *kérjük ne használjon* (az ábrákat, táblázatokat követően sem)!
* *Címsorok*: a címsorokat kérjük ne definiálja címsorként. Maximum 2-szintű tagolást alkalmazzon (példaként ld. jelen tájékoztatót)
* *Kiemelés*: Dőlt betűvel.
* *Absztrakt*: Kb. 10–15 sorban rövid összefoglalót kérünk a tanulmányról *magyarul* és *angolul* is. Az angol nyelvű kivonat is a kézirat elejére kerüljön!
* *Lábjegyzetek*: A jegyzetek a főszöveg kiegészítéseit tartalmazzák. Lábjegyzetként és ne végjegyzetként adja meg azokat. A lábjegyzetek terjedelme lehetőség szerint ne haladja meg az 1 bekezdést. Törekedjen a kéziratban a lábjegyzetek számának csökkentésére (maximum 6-8).
* *Felsorolás, számozás*: a dokumentumban található minta alapján.

*3.2. Ábrák és táblázatok formai megjelenése*

* Egy tanulmányban *legfeljebb 4-5* táblázat, illetve ábra szerepeljen.
* Minden táblázatot és ábrát *sorszámmal* és *címmel* kell ellátni (külön sorszámozva a táblázatokat és az ábrákat)
* Minden ábrára és táblázatra *hivatkozni kell a szövegben*.
* A táblázatok és ábrák alatt fel kell tüntetni a forrást, a kiadványokra történő szokásos hivatkozásnak megfelelően. A táblázatokra, ábrákra vonatkozó megjegyzések, ábramagyarázatok szintén a táblázatok, ábrák alatt szerepeljenek.
* Lehetőség szerint a példaként beillesztett ábra (1. ábra) és táblázat (1. táblázat) formai jegyeit kövesse.

*1. ábra* Jegybanki intervenció túlkínálatos devizapiac esetén

Fenyovari

*Forrás:* saját szerkesztés

*Megjegyzés*: e – piaci árfolyam, e’ – rögzített árfolyam, S, D – a rögzített árfolyamot biztosító valuta kereslet, illetve kínálat, S’ – piaci valutakínálat, D’ – intervenciós valutakereslet, IT – intervenciós tartomány

*1. táblázat* Az egy lakosra jutó GDP vásárlóerő-paritáson az EU átlagához viszonyítva (%)

|  |  |  |  |  |
| --- | --- | --- | --- | --- |
| Régiók | 1996 | 1997 | 1998 | Változás 1998-1996 |
| Közép-Magyarország | 68,4 | 70,9 | 71,0 | +2,6 |
| Közép-Dunántúl | 42,8 | 45,6 | 47,1 | +4,3 |
| Nyugat-Dunántúl | 48,9 | 50,0 | 53,1 | +4,2 |
| Dél-Dunántúl | 37,3 | 36,9 | 37,1 | -0,2 |
| Észak-Magyarország | 32,2 | 32,0 | 32,6 | +0,4 |
| Észak-Alföld | 32,8 | 32,9 | 32,5 | -0,3 |
| *Dél-Alföld* | *37,9* | *37,0* | *36,7* | *-1,2* |
| Ország összesen | 46,6 | 47,5 | 48,1 | +1,5 |

*Forrás*: KSH (2000)

*3.2. A hivatkozásokra vonatkozó formai elvárások*

A szövegközi hivatkozások esetén a szerző vezetéknevét és a kiadás évét zárójelbe téve kérjük feltűntetni, pl. (Porter 1990). Szó szerinti idézetnél az oldalszám is szükséges az alábbi formában: (Porter 1998, 76. o.) vagy (Porter 1998, 76–94. o.). *Két szerző esetén* mindkét szerző nevét írja ki, azokat vesszővel elválasztva (Gelei, Nagy, 2005). *Kettőnél több szerző esetén* az első szerző vezetéknevét az „et al.” kifejezés követi (Maskell et al. 1998).

Nagyon fontos, hogy *minden* hivatkozott mű szerepeljen a szöveg végi irodalomjegyzékben. Továbbá az irodalomjegyzékben *csak* olyan mű kerüljön felsorolásra, amire hivatkozás történik a szövegben. Az irodalomjegyzékben szereplő internetes forrásokra ugyanolyan formátumban hivatkozzon, mint a nyomtatottakra. Az URL nem szerepelhet sem a szövegben, sem ábra vagy táblázat címe után, hivatkozás helyett vagy annak részeként. Az URL kizárólag az irodalomjegyzékben szerepelhet, a többi bibliográfiai adat között. Az URL után a letöltés pontos dátumát is tüntesse fel, össze nem tévesztve a forrásmunka publikálásának (megjelenésének) dátumával. Szövegben és az irodalomjegyzékben pontosan ugyanazon hivatkozás megnevezés szerepelhet, hogy könnyen megtalálható és egyértelműen azonosítható legyen.

Az *irodalomjegyzékben* az alábbi formát alkalmazzuk:

**Irodalomjegyzék**

Enduring Ideas: The 7-S Framework (2008): McKinsey&Company, http://www.mckinsey.com/insights/strategy/enduring\_ideas\_the\_7-s\_framework Letöltve: 2015.05.26.

Gelei A., Nagy J. (2005): Versenyképesség az autóipari ellátási láncban – a vevői érték és dimenziói az egyes beszállítói típusok esetében. *Vezetéstudomány*, 36, 3, 10–20. o.

Håkansson, H., Snehota, I. (2006): No Business is an Island: The Network Concept of Business Strategy. *Scandinavian Journal of Management Studies*, 22, 3, 256–270. o.

Hámori B. (1996): A magyar piaci szocializmus. In Bara Z., Szabó K. (szerk.): *Összehasonlító gazdaságtan*. AULA, Budapest, 433–482. o.

Juhász P. (2005): Az üzleti kapcsolatok pénzügy értékelésének lehetőségei. *Vezetéstudomány*, 36, 5, 35–43. o.

Kalwani, M. U., Narayandas, N. (1995): Long-Term Manufacturer-Supplier Relationships: Do They Pay Off for Supplier Firms? *Journal of Marketing*, 59, 1, 1–16. o.

Kapás, J. (2003): A piac mint intézmény – szélesebb perspektívában. *Közgazdasági Szemle*, 50, 12, 1076–1094. o.

KSH (2000): *A bruttó hazai termék (GDP) területi megoszlása 1998-ban*. Központi Statisztikai Hivatal, Budapest.

Maskell, P., Eskelinen, H., Hannibalsson, I., Malmberg, A., Vatne, E. (1998): *Competitiveness, Locational Learnings and Regional Development: Specialisation and prosperity in small open economies*. Routledge, London.

Möller, K., Törrönen, P. (2003): Business suppliers’ value creation potencial. A capability-based analysis. *Industrial Marketing Management*, 32, 2, 109–118. o.

Mytelka, L. K. (1999): Competition, Innovation and Competitiveness: A Framework for Analysis. In Enright, P. (ed.): *Competition, Innovation and Competitiveness in Developing Countries*. OECD, Paris, 15–32. o.

Porter, M. E. (1990a): *The Competitive Advantage of Nations*. Free Press, New York.

Porter, M. E. (1990b): *Location and Regional Clusters*. Belhaven, London.

Porter, M. E. (1993): *Versenystratégia, iparágak és versenytársak elemzési módszerei.* Akadémiai Könyvkiadó, Budapest.

Prahalad, C.K., Hamel, G. (1990): The Core Competence of the Corporation. *Harvard Business Review*, 68, 3, 79–91. o.

Waits, M. J. (1998): Economic Development Strategies in the American States. In Liou, K. T., Maskell, K. (eds): *Handbook of Economic Development*. Marcel Dekker, New York, 183–214. o.

**Check-list**

Kérjük, ellenőrizze, mielőtt elküldi a kéziratot!

* A kézirat elején megadtam valamennyi szerző adatát.
* A kézirat 1. oldalán a tanulmány címe, a tanulmány magyar és angol nyelvű absztraktja, 3-4 kulcsszó és esetleges köszönetnyilvánítás szerepel.
* Az 1. oldal végén oldaltörés.
* A kézirat terjedelme 6-10 oldal.
* A kézirat nyelvhelyességét ellenőriztem.
* A kézirat legfeljebb 4-5 ábrát, vagy táblázatot és legfeljebb 6-8 lábjegyzetet tartalmaz.
* A szövegközi hivatkozás esetén betartottam a kért formátumot.
* Valamennyi szöveg közben hivatkozott mű szerepel az irodalomjegyzékben és ott csak azok szerepelnek.
* A szövegközi kiemelés *dőlt betűvel* történt.
* A lementett dokumentum „.doc”, vagy „.docx” formátumú.
* A lementett dokumentum fájlneve tartalmazza a tanulmány sorszámát. Pl: EMOK2015\_1
* A tanulmányban szereplő magyar nyelvű absztrakt és az online rendszerben szereplő absztrakt megegyezik.